আইপিএলের মঞ্চে শাহরুখ বোঝালেন ক্রিকেট দুনিয়ায় কিং কোহলিই

ওয়েব ডেস্ক: ক্রিকেটের মঞ্চে কিং কোহলিই। বুঝিয়ে দিলেন কিং খান নিজেই। টিকিটের হাহাকার। এক ঝলক শাহরুখ, বিরাটকে (Virat Kohli) দেখার জন্য শুক্রবার থেকেই উন্মাদনা শুরু হয়েছিল। শনিবার সন্ধ্যায় ক্রিকেটের নন্দনকাননে বলিউডের বাদশা শাহরুখ খানের (Shahrukh Khan) মেগা এন্ট্রি। গগন ফাটানো উচ্ছাস। গ্যালারি জুড়ে। অপেক্ষা ১২ বছরের। বর্ণাঢ্য অনুষ্ঠানের মধ্য দিয়ে আইপিএল ২০২৫-এর (IPL 2025) মেগা সেলিব্রেশন হল কলকাতায়। এবার আইপিএল ১৮-র যৌবনে পা দিয়েছে। ইডেনগার্ডেন্স (EdenGardens) মাতালেন শাহরুখ, শ্রেয়া ঘোষাল, দিশা পাতানি, করণ অউলজারা। শ্রেয়ার কণ্ঠে মা তুঝে সেলাম গান প্রতিধ্বনিত হল স্টেডিয়াম জুড়ে। সঞ্চালক শাহরুখ একে একে মঞ্চে ডেকে নিলেন বিরাট কোহলি, রিঙ্কু সিংদের। লুটপুট গয়া গানের তালে নাচলেন রিঙ্কু সিং। ঝুমে জো পাঠান গানে নাচলেন বিরাট। সঙ্গে কিং খানের সঙ্গত। তার কিছুক্ষণ আগে শ্রেয়া, করণের গানে মেতে ওঠে স্টেডিয়াম। দিশা পাতানির নাচে দুলে ওঠেন দর্শকরা।

শাহরুখ মঞ্চে বিরাটকে পরিচয় করে দিতেই উন্মাদনা তুঙ্গে ওঠে। দর্শকদের উন্মাদনে দেখে আবেগ ধরে রাখতে পারলেন না কলকাতা নাইট রাইডার্সের মালিক। তিনি নিজেই ফ্যানের মতো বলতে শুরু করলেন কোহলি, কোহলি, কোহলি। তারপর কোহলিকে নিয়ে বললেন, একমাত্র খেলোয়াড় যিনি আইপিএলের শুরু থেকে খলছেন। এবং একই টিম রয়্যাল চ্যালেঞ্জার্স বেঙ্গালুরুর হয়ে খেলছেন। বিরাটকে বললেন পরবর্তী প্রজন্মের জন্য কিছু বলতে। বিরাট পরবর্তী প্রজন্মকে বোল্ড বলে উল্লেখ করলেন। সেই কথার সূত্রে ধরে বিরাটকে গোল্ড, পরবর্তী প্রজন্মকে বোল্ড বললেন শাহরুখও। একইভাবে রিঙ্কু সিংকে ফিনিশার বলে উল্লেখ করতেই কলকাতার দর্শকদের উন্মাদনা বেড়ে যায়। বোঝা যাচ্ছিল শাহরুখের দুই পাশে দাঁড়িয়ে থাকা বিরাট ও রিঙ্কু দুজনের ব্যাটেই আজ মহানগরীতে ঝড় দেখতে চাইছেন দর্শকরা। এরপর রয়্যাল চ্যালেঞ্জার্স বেঙ্গালুরুর ক্যাপ্টেন রজত পতিদার ও কলকাতা নাইট রাইডার্সের ক্যাপ্টেন অজিঙ্ক্য রাহানেকে ডেকে নিলেন। মঞ্চ পর্যন্ত সাংস্কৃতিক শোভাযাত্রা সঙ্গে নিয়ে তাঁদের এন্ট্রি হল। পরে বিসিসিআই সভাপতি রজার বিনি, সচিব দেবজিত সাইকিয়া সহ বিসিসিআই টিমের অন্য সদস্যদের ডাকলেন। যেসব শিল্পীরা পারফর্ম করেছেন তাঁদের ডেকে নেওয়া হল। কেক কেটে সেলিব্রেশন। তারপরই শুরু আতসবাজির রোশনাই। ড্রোন শো। জাতীয় সঙ্গীত। ঢাকে কাঠে এবারের আইপিলের। শাহরুখ খান জানালেন, এটা বিগেস্ট এন্টারমেন্টের মঞ্চ। ইন্ডিয়ান পসিবল লিগ। শুরু হল ২০ ওভারের মরশুম। আগে ব্যাটিংয়ে কলকাতা নাইট রাইডার্স….